marsh-mellow/hindi_wikipedia huggingface dataset:
आईआरएनएसएस-1सी एक भारतीय कृत्रिम उपग्रह है जो कि भारतीय क्षेत्रीय नौवहन उपग्रह प्रणाली () अथवा इंडियन रीजनल नैविगेशन सैटेलाइट सिस्टम-आईआरएनएसएस के लिए छोड़े जाने वाले उपग्रहों की श्रंखला में तीसरा है। 

1,425 किग्रा वजन वाले इस उपग्रह का सफल प्रक्षेपण 16 अक्टूबर 2014 की सुबह 1 बजकर 32 मिनट पर सतीश धवन अंतरिक्ष केन्द्र, श्रीहरिकोटा से पीएसएलवी सी26 रॉकेट के द्वारा किया गया।

आईआरएनएसएस भारतीय अंतरिक्ष अनुसंधान संगठन (इसरो) द्वारा विकसित, एक क्षेत्रीय स्वायत्त उपग्रह नौवहन प्रणाली है जो पूर्णतया भारत सरकार के अधीन होगी। इसका उद्देश्य देश तथा देश की सीमा से 1500 किलोमीटर की दूरी तक के हिस्से में इसके उपयोगकर्ता को सटीक स्थिति की सूचना देना है।
 सन्दर्भ 

श्रेणी:भारतीय अंतरिक्ष कार्यक्रम
श्रेणी:आईआरएनएसएस उपग्रह मंडल
श्रेणी:2014 में अंतरिक्ष उड़ान
आईएनएस अरिघात ( ) अरिहंत श्रेणी की दूसरी पनडुब्बी है। यह भारत द्वारा निर्मित की जा रही दूसरी परमाणु ऊर्जा वाली बैलिस्टिक मिसाइल पनडुब्बी है।  इसे विशाखापत्तनम में जहाज निर्माण केंद्र पर परमाणु पनडुब्बियों का निर्माण करने के लिए एडवांस्ड टेक्नोलॉजी वेसल (एटीवी) प्रोजेक्ट के तहत बनाया जा रहा है। इस पनडुब्बी में इसके पूर्ववर्ती आईएनएस अरिहंत की तुलना में मिसाइल की संख्या दोगुनी होगी, जिससे इसे और अधिक मिसाइलों को ले जाने की क्षमता मिल जाएगी। इस पनडुब्बी का कोडनेम 3 रखा गया था।

पनडुब्बी को मूल रूप से आईएनएस अरिदमन नाम से जाना जाता था लेकिन इसके लॉन्च होने पर इसे आईएनएस अरिघाट नाम दिया गया था। इस पनडुब्बी को 2021 में आई एन एस विक्रांत के साथ सेवा में शामिल किया जाएगा।

 विवरण 
पनडुब्बी में एक सात ब्लेड प्रोपेलर होगा जो दबावित जल रिएक्टर द्वारा संचालित होगा। सतह पर यह 12-15 समुद्री मील (22-28 किमीघंटा) की अधिकतम गति प्राप्त कर सकती है और जलमग्न होने पर 24 समुद्री मील (44 किमीघंटा) गति प्राप्त कर सकती है।

पनडुब्बी में अपने कूबड़ पर आठ लांच ट्यूब होंगे। यह 24 के-15 सागरिका मिसाइलों (रेंज-750 किमी) या विकासाधीन 8 के-4 मिसाइल (रेंज-3,500 किमी) तक ले जा सकती है।

 स्थिति 
आई एन एस अरिघाट 2010 में विशाखापत्तनम आउटफिटिंग हो रही थे तब नौसेना द्वारा बताया गया की पनडुब्बी को 2011 के बीच में लॉन्च किया जायेगा। इस कार्यक्रम में और देरी के कारण अक्टूबर 2017 यह जानकारी आई के इसे नवम्बर या दिसम्बर में लॉन्च किया जायेगा और ये आउटफिटिग में जायेगा। लेकिन 2016 में इसे लॉन्च किया जा चुका था। पांच साल की टेस्टिंग केे बाद 2021 में उसे नौसेना में समलित किया जाएगा। इसे के साथ ही आई एन एस विक्रांत और आई एन एस विशाखापत्तनम को सेना के बेड़े में शामिल किया जाएगा।           1  2014 ""  

इन्हें भी देखें
 अरिहंत श्रेणी की पनडुब्बियाँ
 आईएनएस अरिहंत

सन्दर्भ

श्रेणी:भारत
श्रेणी:अरिहंत श्रेणी की पनडुब्बियाँ
आईएनएस कदमट्ट भारतीय नौसेना का एक पनडुब्बी निरोधी युद्धपोत है जिसका जलावतरण 7 जनवरी 2016 को किया गया। यह परियोजना 28 (प्रोजेक्ट 28, पी28) के अंतर्गत दूसरा पोत है। :...?44141   इस परियोजना में इससे पहले आईएनएस कमोर्टा को 23 अगस्त 2014 को नौसेना में शामिल किया गया था।

आईएनएस कदमट्ट का नाम भारत के पश्चिमी छोर पर स्थिति लक्ष्यद्वीप द्वीप समूहों के एक द्वीप पर रखा गया है। लक्ष्यद्वीप द्वीप समूहों और नौसेना का विशेष संबंध है और यहां आईएनएस द्वीपरक्षक का बेस स्थित है।

आईएनएस कदमट्ट टोटल एटमॉसफेरिक कंट्रोल सिस्टम, इंटीग्रेटेड प्लेटफार्म मेनेजमेंट सिस्टम, इंटीग्रेटेड ब्रिज सिस्टम, बैटल डैमेज कंट्रोल सिस्टम और परसेनल लोकेटर सिस्टम से लैस है। उल्लेखनीय है कि इस पोत को मेक इन इंडिया के लक्ष्य के तहत निर्मित किया गया है। जहाज का लगभग 90 प्रतिशत हिस्सा देश में ही तैयार किया गया है और इसे परमाणु, जैविक और रासायनिक युद्ध के हालात से निपटने के योग्य बनाया गया है। जहाज के हथियार और संवेदी उपकरण देश में ही तैयार किए गये हैं, जिनमें कॉम्बैट मैनेजमेंट सिस्टम, रॉकेट लॉन्चर, तारपीडो ट्यूब लॉन्चर और इन्फ्रा-रेड सिग्नेचर सप्रेशन सिस्टम शामिल हैं।

 इन्हें भी देखें 
 आईएनएस कमोर्टा
 आइएनएस किलतान

सन्दर्भ

श्रेणी:भारतीय नौसेना के कॉर्वेट युद्धपोत
आईएनएस कमोर्टा भारतीय नौसेना का स्टेल्थ पनडुब्बीरोधी कॉर्वेट युद्धपोत है जिसे 23 अगस्त 2014 को नौसेना में शामिल किया गया।

 पृष्ठभूमि 
आईएनएस कमोर्टा भारतीय नौसेना के नौसेना डिज़ाइन निदेशालय द्वारा परियोजना 28 के अंतर्गत बनाए जा रहे 4 स्टेल्थ पनडुब्बीरोधी कॉर्वेट्स में से पहला है। इसमें प्रयोग किए गए लगभग 90 साज़ोसामान स्वदेशी है। इस पोत का निर्माण गार्डन रीच शिपबिल्डर्स एण्ड इंजीनियर्स लिमिटेड ने किया है।

 विशेषताएँ
110 मी० लंबाई तथा 14 मी० की चौड़ाई वाले इस पोत में दो डीज़ल इंजन लगे हैं। इसकी विस्थापन क्षमता 3500 टन है तथा यह 25 नॉट तक की गति से चल सकता है। इसमें 15 अधिकारीगण एवं 180 नाविकों के रहने की व्यवस्था है। 

 आयुध 
इस पोत में पनडुब्बीरोधी रॉकेट तथा टॉरपीडो तैनात किए गए हैं। मध्यम व अति-निकट (  -) आयुध प्रणाली से भी यह पोत लैस है। स्वदेश में विकसित रेवती राडार इस पोत पर लगा है। यह पोत पनडुब्बीरोधी युद्धक से युक्त हेलीकॉप्टर को ले जाने में भी सक्षम है।

इन्हें भी देखें
आईएनएस कदमट्ट
 आइएनएस किलतान

 सन्दर्भ 

श्रेणी:भारतीय नौसेना
श्रेणी:भारतीय नौसेना के कॉर्वेट युद्धपोत
अंगूठाकारसंग्रहालय के रूप में कुर्सुरा पनडुब्बी
आईएनएस कुर्सुरा (एस20) भारतीय नौसेना की कल्वरी-स्तरीय डीजल-इलेक्ट्रिक पनडुब्बी है। वह भारत की पाँचवीं पनडुब्बी थी। कुर्सुरा को 18 दिसंबर 1969 को भारतीय नौसेना में जोड़ा गया था और 31 साल की सेवा के बाद 27 फरवरी 2001 को इसे सेवामुक्त किया गया। इसने 1971 में भारत-पाकिस्तानी युद्ध में भाग लिया, जहां इसने गश्त देने वाले मिशनों में महत्वपूर्ण भूमिका निभाई।

सेवामुक्ति के बाद, इसे विशाखापत्तनम में आरके बीच पर सार्वजनिक पहुँच के लिए एक संग्रहालय के रूप में संरक्षित किया गया है। ये चुनिंदा पनडुब्बी संग्रहालयों में से एक है जिसकी मौलिकता बनी रही है और इसे विशाखापत्तनम का अवश्य देखे जाने वाला पर्यटक स्थल माना जाता है। 

विवरण
कुर्सुरा की लंबाई 91.3 मीटर (300 फीट) है। यह अधिकतम 985 फीट (300 मीटर) की गहराई तक जा सकती है। इसमें 75 लोग आ सकते हैं, जिसमें 8 अधिकारी और 67 नाविक शामिल हैं। पनडुब्बी में तीन शाफ्ट हैं, जिनमें से प्रत्येक में छह ब्लेड वाला प्रोपेलर है। यह तीन कोलोम्ना 242 डीजल इंजन द्वारा संचालित है, प्रत्येक में 2,000 हॉर्सपॉवर (1,500 ) है। इसके पास तीन इलेक्ट्रिक मोटर भी हैं, जिनमें से दो 1,350 हॉर्सपावर (1,010 ) और एक 2,700 हॉर्सपावर (2,000 ) के साथ हैं। यह सतह पर 16 नॉट (30 किमी  घंटा) की अधिकतम गति प्राप्त कर सकती है।

परिचालन इतिहास
कुर्सुरा को 18 दिसंबर 1969 को रीगा, सोवियत संघ में निर्मित किया गया था। इसने 20 फरवरी 1970 को भारत में अपनी पहली यात्रा शुरू की।

भारत-पाकिस्तान युद्ध 1971
1971 के भारत-पाकिस्तान युद्ध के दौरान, कुर्सुरा अरब सागर में संचालित हुआ। युद्ध शुरू होने से पहले उसे दो निर्दिष्ट क्षेत्रों में गश्त की ड्यूटी दी गई थी। लेकिन उसे दो प्रतिबंधों के तहत काम करने का आदेश दिया गया था: वह सीमांकित शिपिंग गलियारों को पार नहीं करेगी और वह सकारात्मक पहचान के बाद ही लक्ष्य पर हमला कर सकती थी। उसकी गश्त का उद्देश्य किसी भी पाकिस्तानी नौसैनिक युद्धपोतों को डुबोना था, विशेष रूप से आदेश दिए जाने पर व्यापारी नौवहन को रोकना और सामान्य गश्त करना और निगरानी का संचालन करना।

 संग्रहालय (2002  वर्तमान)  
सेवामुक्त करने के बाद, पनडुब्बी को विशाखापत्तनम के आरके बीच में ले जाया गया और इसे संग्रहालय के रूप में स्थापित किया गया। यह दक्षिण एशिया में पहला पनडुब्बी संग्रहालय है। इसे संग्रहालय के रूप में स्थापित करने का विचार देने का श्रेय एडमिरल वी. पसरीचा को दिया जाता है। पनडुब्बी को संग्रहालय बनाने के स्थान पर लाने के लिये 600 मीटर अंदर लाया गया जिसमें 18 महीने लगे और 5.5 करोड़ लागत लगी। 9 अगस्त 2002 को आंध्र प्रदेश के मुख्यमंत्री चंद्रबाबू नायडू द्वारा इसका उद्घाटन किया गया था और यह 24 अगस्त 2002 को जनता के लिए खुला। इसमें छह सेवानिवृत्त नौसैनिक कार्मिक गाइड के रूप में और एक अन्य क्यूरेटर के रूप में काम करते हैं।
इन्हें भी देखें
 विशाखा संग्रहालय

सन्दर्भ

श्रेणी:भारतीय नौसेना की पनडुब्बियाँ
श्रेणी:भारत में संग्रहालय
300भारतीय नौसेना की नाभिकीय पनडुब्बी - 'आईएनएस चक्र'
आईएनएस चक्र-२ (   या -152 ) भारतीय नौसेना की नाभिकीय शक्ति से चलने वाली पनडुब्बी है। यह 8,140-टन वाली आक्रमणकारी पनडुब्बी है। इसे 4 अप्रैल 2012 को विशाखापत्तनम में भारतीय सेना को सुपुर्द किया गया।

 कुछ विशिष्टताएँ 
 वजन - 8140 टन

 लंबाई-110 मीटर

 समुद्र में इसकी रफ्तार - 43 किमी प्रति घंटा 

 बाहरी कड़ियाँ 
 चक्र से मिली भारतीय नौसेना को मारक शक्ति
 परमाणु पनडुब्बी आईएनएस चक्र नेवी में शामिल
 अब पनडुब्बी 'चक्र' करेगी भारतीय समुद्री क्षेत्रों की चौकसी  (रेडियो रूस)

श्रेणी:भारतीय नौसेना की पनडुब्बियाँ
श्रेणी:सेना
श्रेणी:भारतीय नौसेना
आईएनएस ब्यास (पताका संख्या:एफ ३७) भारतीय नौसेना का एक स्वदेशी ब्रह्मपुत्र श्रेणी का युद्धपोत है, जिसे 11 जुलाई, 2005 से बेड़े शामिल किया गया। रक्षा पोत कारखाना (डीपीएसयू), मेसर्स गार्डन रीच शिपबिल्डर्स एण्ड इंजीनियर्स लिमिटेड द्वारा कोलकाता में तैयार यह आधुनिक एंटी-सबमरीन युद्धक्षमता से लैस युद्धपोत है, जिसमें आधुनिकतम तकनीकों से लैस हथियार व संवेदक लगे हैं। युद्धपोत में सतह, हवा व मिसाइलों को मार गिराने की क्षमता के साथ-साथ एंटी-सबमरीन की भी शक्ति है।
 सन्दर्भ 

श्रेणी:ब्रह्मपुत्र श्रेणी फ्रिगेट
श्रेणी:भारतीय नौसेना के फ्रिगेट युद्धपोत
आई एन एस रणवीर
रणवीर (  (54)) भारतीय नौसेना का राजपूत श्रेणी के ५ विनाशक जहाजों में से चौथा जहाज हैं। इसे अक्टूबर १९८६ में नौसेना में शामिल किया गया था।

श्रेणी:भारतीय नौसेना
श्रेणी:भारतीय नौसेना के विध्वंसक पोत
300आईएनएस राजपूत एक ब्रह्मोस मिसाइल फायर करते हुए

आईएनएस राजपूत () भारतीय नौसेना के प्रारंभिक ध्वंसक पोतों में से एक है जिसका पहचान क्रमांक डी-५१ (-51) है। एक निर्देशित-मिसाइल विध्वंसक है और भारतीय नौसेना के राजपूत श्रेणी के विध्वंसक बेड़े का प्रमुख पोत है। यह 30 सितंबर 1980 को कमीशन की गई थी। कमोडोर (बाद में वाइस एडमिरल) गुलाब मोहनलाल हीरानंदानी इसके पहले कमांडिंग ऑफिसर थे।

आईएनएस राजपूत ने ब्रह्मोस क्रूज मिसाइल के लिए एक परीक्षण मंच के रूप में कार्य किया। दो पी-20 एम ने एकल लांचर (पोर्ट और स्टारबोर्ड) को दो बॉक्सिंग लांचरों से बदल दिया गया था, प्रत्येक में दो ब्रह्मोस सेल थे। पृथ्वी-३ मिसाइल के एक नए संस्करण का मार्च 2007 में राजपूत से परीक्षण किया गया था। यह भूमि के लक्ष्यों पर हमला करने के साथ टास्कफोर्स या वाहक एस्कॉर्ट के रूप में एन्टी-विमान और एंटी-पनडुब्बी मिसाइल लॉन्च करने में सक्षम है।       राजपूत ने 2005 में एक सफल परीक्षण के दौरान धनुष बैलिस्टिक मिसाइल को ट्रैक किया।

सन्दर्भ

श्रेणी:भारतीय नौसेना के विध्वंसक पोत
श्रेणी:भारतीय नौसेना

 सन्दर्भ 

श्रेणी:भारतीय नौसेना
श्रेणी:भारतीय नौसेना के विध्वंसक पोत
250आईएनएस वज्रकोष के सेना में शामिल किये जाने के अवसर पर रक्षामंत्री मनिहार पर्रीकर
आईएनएस वज्रकोष भारतीय नौसेना का नवीनतम अधिष्ठान है जो कर्नाटक के कारवाड़ में स्थित है। रक्षा मंत्री श्री मनोहर पर्रिकर ने 9 सितंबर 2015 को इसे राष्ट्र को समर्पित किया।

आईएनएस वज्रकोष कारवाड़ में नौसेना का तीसरा अधिष्ठान है, जिसे राष्ट्र को समर्पित किए जाने के बाद भारतीय नौसेना की आक्रामक और सुरक्षात्मक क्षमताओं में बहुत वृद्धि होगी। 
 
उद्देश्य
निकट भविष्य में कारवाड़ पश्चिमी कमान के अंतर्गत भारतीय नौसेना का एक प्रमुख आधार बनने जा रहा है। आईएनएस वज्रकोष में महत्वपूर्ण नौसेना परिसंपत्तियों जैसे कि विशिष्ट हथियारों और मिसाइलों के भंडारण की विशेष सुविधाएं व आवश्यक संरचनाएं मौजूद होंगी जिन्हें विशेषज्ञ अपनी निगरानी में रखेंगे ताकि सामरिक आवश्यकताओं को पूरा किया जा सके।

सन्दर्भ

श्रेणी:भारतीय नौसेना अड्डा
आईएनएस वर्षा ( ) एक भारतीय नौसेना के लिए परियोजना वर्षा के तहत विकसित एक नया नौसैनिक अड्डा है। यह अड्डा नौसेना के परमाणु पनडुब्बियों और जहाजों के नए बेड़े का घर होगा। यह नौसेना की पूर्वी नौसेना कमान के मुख्यालय, विशाखापत्तनम से लगभग 200 किलोमीटर (124.27 मील) के दायरे के भीतर स्थित होने की योजना है। पिछली खबरों के अनुसार सुझाव दिया गया था कि गंगावरम नए बेस के लिए प्रारंभिक स्थल होगा। अब राम्बिली में अड्डा विकसित किया जा रहा है, जो विशाखापत्तनम से 50 किमी दूर है।

 निर्माण 
आईएनएस वर्षा विशाखापट्टनम बंदरगाह की भीड़ कम कर देगा, जो नौसेना और नागरिक मंत्रालय द्वारा नौवहन दोनों के लिए उपयोग किया जाता है। विजाग में नौसेना के डॉकयार्ड पूर्वी बेड़े के तेजी से विस्तार के कारण बेरिंग क्षेत्र की कमी का सामना कर रहा हैं, जहां 2006 में 15 प्रमुख युद्धपोतों से 2012 में बढ़कर 46 हो गया थे और अभी भी विस्तार जारी है। वर्षा भाभा परमाणु अनुसंधान केंद्र (बीएआरसी) की एक बड़ी सुविधा है और इस जगह आधुनिक परमाणु इंजीनियरिंग सहायता सुविधा और व्यापक चालक दल के आवास शामिल होंगे। यह भारतीय नौसेना के 8-12 परमाणु शक्ति वाले बैलिस्टिक मिसाइल और हमला पनडुब्बियों के बेड़े को बनाने में सुविधा प्रदान कर सकती है। इसमें जासूसी उपग्रहों से पनडुब्बियों को छुपाने के लिए भूमिगत कलम भी होंगे और जिससे पनडुब्बियों को दुश्मन के हवाई हमलों से बचाया जा सके। नौसेना ने अड्डा के लिए परमाणु सुरक्षा सुविधाओं से संबंधित विदेशी तकनीकी सहायता की मांग की है क्युकि इसे मुख्य रूप से परमाणु पनडुब्बी सुविधा के रूप में डिजाइन किया गया है। भारतीय नौसेना के विस्तार की वजह से नया अड्डा दूसरे नौसैनिक जहाजों को समायोजित कर सकता है। आईएनएस वर्षा की सुविधा तुलना चीनी नौसेना के शीर्ष-गुप्त हैनान परमाणु पनडुब्बी अड्डा से की जा सकती है। भारतीय नौसेना द्वारा यह पूर्वी तट अड्डा विस्तार कार्यक्रम भारत की पूर्वी नीति और क्षेत्र में चीनी नौसैनिक विस्तार के कारण शुरू किया गया था।

परियोजना वर्षा के अतिरिक्त, 2009 में विशाखापत्तनम में स्थित हिंदुस्तान शिपयार्ड लिमिटेड (एचएसएल) को अरीहांत श्रेणी के परमाणु पनडुब्बी निर्माण कार्यक्रम करने के लिए नौवहन मंत्रालय से रक्षा मंत्रालय को स्थानांतरित किया गया था। ये नए जहाज आईएनएस वर्षा पर आधारित होंगे।

2011-12 के बजट में इस परियोजना के लिए 160 करोड़ (यूएस 25 मिलियन) मंजूर किए गए थे, जिनमें से 58 करोड़ (9 मिलियन अमरीकी डॉलर) नागरिक कार्यों के लिए थे और शेष 100 करोड़ (यूएस  16 मिलियन) एक वीएलएफ संचार प्रणाली स्थापित करने के लिए थे।

इन्हें भी देखें
 भारतीय नौसेना

सन्दर्भ

श्रेणी:भारतीय नौसेना अड्डा
आई॰एन॰एस॰ विक्रान्त, जिसे आई॰ए॰सी-1 के नाम से भी जाना जाता है, भारत में बना पहला विमान वाहक जहाज है (प्रोजेक्ट-71)। यह 2009 से कोच्ची में बनना आरम्भ हुआ। 

हालाँकि इसका बनना फरवरी 2009 में आरम्भ हुआ, लेकिन इसकी बनावट इत्यादि 1999 से ही तैयार किये जाने लगे। यह 29 दिसम्बर 2011 को पहली बार तैरा। ":0"।

 नाम 
विक्रांत नाम संस्कृत के विक्रांतः,शब्द से लिया गया है जिसका हिन्दी में अर्थ "साहसी" ( शाब्दिक अर्थ "बाधाओंसीमाओं के पार जाना") है। 

 बनावट 
अंगूठाकारआईएनएस विक्रांत की बनावट, कम्प्यूटर द्वारा जनित छवि
यह एक आधुनिक विमान वाहक पोत है जिसका वजन लगभग ४०,००० मीट्रिक टन है। यह  संरचना वाला विमानवाही पोत है। इसे दो शाफ्टों पर मौजूद चार जनरल इलेक्ट्रिक एल एम २५०० गैस टर्बाइनें उर्जा देतीचलाती है। ये गैस टर्बाइनें ८० मेगावाट (१,१०,००० अश्वशक्ति) पैदा करतीं है।

यह 262 मीटर (860 फीट) लंबा और 60 मीटर (200 फीट) चौड़ा है। इसमें स्की-जंप के साथ एक  कॉन्फ़िगरेशन है। इसे मिग २९ के और अन्य हल्के लड़ाकू विमानों के संचालन के लिए डिज़ाइन किया गया है। यह लगभग तीस विमानों तक के एक हवाई समूह को ले जाएगा, जिसमें लगभग २५ 'फिक्स्ड-विंग' लड़ाकू विमान शामिल होंगे, मुख्य रूप से मिग-२९के, इसके अलावा १० कामोव का३१ या वेस्टलैंड सी किंग हेलिकॉप्टर ले जाए जा सकते हैं । कामोव का-31 एयरबोर्न अर्ली वार्निंग () भूमिका को पूरा करेगा और सी किंग, पनडुब्बी रोधी युद्ध () क्षमता प्रदान करेगा।

 देंखे 

 भारतीय नौसेना के विमान वाहक पोत
 आई एन एस विक्रमादित्य
 भारतीय नौसेना पोत विक्रांत

 संदर्भ 

श्रेणी:भारतीय नौसेना के विमान वाहक पोत
आईएनएस वेला ( ) भारतीय नौसेना के चार डीजल-इलेक्ट्रिक वेला श्रेणी की पनडुब्बियों का प्रमुख जहाज था। पनडुब्बी को 31 अगस्त 1973 में कमीशन किया गया था।

सन्दर्भ

श्रेणी:भारतीय नौसेना
श्रेणी:पनडुब्बी
आईएनएस सहयाद्री
आईएनएस सहयाद्री
आईएनएस सहयाद्री (एफ 49) भारतीय नौसेना का एक स्वदेश निर्मित गाईडेड मिसाइल स्टील्थ फ्रिगेट पोत है।यह शिवालिक श्रेणी के फ्रिगेट्स में से एक है।
 

 विशेषताएँ
आईएनएस सहयाद्रि कई अत्याधुनिक हथियारों से लैस है। इनमें लंबी दूरी की एंटी शिप मिसाइलें, मध्यम और कम दूरी की सतह से हवा में मार करने वाली मिसाइलें और कई प्रकार की तोपें हैं जो इसे किसी भी हमले से निपटने में सक्षम बनाती हैं। इसी के साथ आईएनएस सहयाद्रि में तैनात कई भूमिका निभाने वाले दो हेलीकॉप्टर भी इसकी मारक क्षमता में बढ़ोत्तरी करते हैं। 21 जुलाई 2012 को नौसेना में शामिल हुए आईएनएस सहयाद्रि का नेतृत्व वर्तमान में कैप्टन ज्योतिन रैना कर रहे हैं और इसमें विभिन्न शाखाओं में 25 अधिकारी और 255 नौसैनिक कार्यरत हैं। 
 सन्दर्भ 

श्रेणी:भारतीय नौसेना के फ्रिगेट युद्धपोत
तत्कालीन राष्ट्रपति अब्दुल कलाम आई एन एस सिंधुरक्षक पर
आईएनएस सिंधुरक्षक (एस६३) भारतीय नौसेना की सिंधुघोष वर्ग की दस डीजल-विद्युत पनडुब्बियों में से एक थी। 4 जून 2010 को भारतीय रक्षा मंत्रालय और ज़्वेजदोच्का शिपयार्ड के मध्य पनडुब्बी के उन्नयन और जीर्णोद्धार के लिए अमेरिकी 8 करोड़ (80 मिलियन) का समझौता हुआ था। पनडुब्बी ने दो आग की घटनाओं का सामना किया था, प्रथम लघु घटना 2010 में और द्वितीय 14 अगस्त 2013 को मुम्बई के नौसेनिक डॉकयार्ड में हुई जिसमें यह डुब गयी।

 निर्माण 
सिंधुरक्षक श्रेणी की इस डीज़ल-इलेक्ट्रिक पनडुब्बी को रूस में बनाया गया था और 24 दिसम्बर 1997 को भारतीय नौसेना में शामिल किया गया था।

 कार्य इतिहास 
 दुर्घटना २०१०
सिंधुरक्षक 
आईएनएस सिंधुरक्षक के बैट्री कम्पार्टमेंट में फरवरी 2010 में आग लगी थी जिसमें एक नौसैनिक मारा गया था। तब यह पनडुब्बी विशाखापत्तनम में नौसेना गोदी में तैनात थी। यह दुर्घटना बैटरी बॉक्स में विस्फोट के कारण हुई थी। 1980 के दशक की शुरुआत में हुए समझौते के तहत भारत 2300 टन की पनडुब्बी रूस से लाया था और इसे 1997 में परिचालन में शामिल किया था।

 विस्फोट और डूबना २०१३
14 अगस्त 2013 को पनडुब्बी में पहले छोटा धमाका हुआ और फिर एक बड़ा धमाका हुआ। धमाकों से हुई क्षति के कारण पनडुब्बी में पानी भर गया, इससे पनडुब्बी एक तरफ झुक गई। पनडुब्बी की बैटरी चार्ज की जा रही थी जिस दौरान धमाका हुआ था। परिणामस्वरूप बैटरी में आग लग गई। देखते ही देखते आग तेजी से बढ़ी और बाद में पनडुब्बी में जोरदार धमाका हुआ। देश की सबसे बेहतरीन पनडुब्बी आईएनएस सिंधुरक्षक पूरी तरह से ऑपरेशनल थी। समंदर की निगेहबानी के लिए पैट्रॉल पर जाने वाली थी। ये हादसा उस वक्त हुआ जब ये नेवल डॉकयार्ड में खड़ी थी। विस्फोट होने के बाद आग लगने के बाद पनडुब्बी डूब गई।

 बचाव कार्य एवं नुकसान 
घटना के समय पनडुब्बी पर 18 नौसैनिक सवार थे इनमें से तीन अधिकारी व 15 सेलर थे। हादसे के तुरंत बाद 16 दमकलों को भेजा गया और लगभग तीन घण्टे बाद आग पर काबू पाया गया। लेकिन तब तक पनडुव्बी लगभग स्वाहा होकर डूब चुकी थी और उसका कुछ ही हिस्सा पानी की सतह पर दिख रहा था।

 सन्दर्भ 

 बाहरी कड़ियाँ 
   2013   

श्रेणी:रूस में बनी पनडुब्बी
श्रेणी:भारतीय नौसेना
श्रेणी:भारतीय नौसेना की पनडुब्बियाँ
श्रेणी:सिंधुघोष श्रेणी की पनडुब्बियाँ
आईएनएस सिंधुरत्न (59) भारतीय नौसेना का एक सिंधुघोष श्रेणी की डीजल-विद्युत पनडुब्बी है।

26 फरवरी 2014 को मुंबई तट से भारतीय नौसेना की पनडुब्बी आईएनएस सिंधुरत्न पर धुएं का पता चला, और 4-5 नाविकों को मुंबई के एक अस्पताल में भर्ती कराया गया, जब वे दम घुटने से बेहोश हो गए थे।

श्रेणी:भारतीय पनडुब्बी
आईएनएस सिंधुराष्ट्र एस६५ भारतीय नौसेना की शत्रु विनाशक पनडुब्बी है। यह भारत की सर्वप्रथम मिसाईल से लैस पनडुब्बी है।

 सेवारत 
इसे १९ जुलाई २००० को भारतीय नौसेना में शामिल किया गया। 

 क्षमता 
३००० टन वजन की यह पनडुब्बी सतह से २४० मीटर नीचे-नीचे ६४० किलोमीटर तक शत्रु सीमा में प्रवेश कर सकती है। यह डीजल चालित मोटरों द्वारा विद्युत उत्पन्न करती है तथा जल में १९ किलमोमीटर की अधिकतम रफ्तार से चल सकती है। इसकी लम्बाई २३८ फीट है तथा इसमें ६ इंजन लगे हुए हैं। अपने ५२ कर्मियों के साथ यह लगातार ४५ दिनों तक जल के भीतर रह सकती है।

 सन्दर्भ 

 सिंधुराष्ट्र, आई एन एस
श्रेणी:सिंधुघोष श्रेणी की पनडुब्बियाँ
आईएनएस हंसा,  एक भारतीय नौसैनिक हवाईअड्डा है जो कि गोआ में डैबोलिम के निकट स्थित है।  यह भारत का सबसे विशाल नौसैनिक स्टेशन है। इस नौसैनिक अड्डे के परिसर के अंदर एक नागरिक परिक्षेत्र भी है जहाँ से डैबोलिम हवाईअड्डे का संचालन होता है।

इतिहास
आईएनएस हंसा की स्थापना 5 सितम्बर 1961 को तमिलनाडु के कोयम्बटूर के निकट सुलुर में हुई थी। शुरु में यह भारतीय वायु सेना के सुलुर वायुसेना हवाईअड्डा के साथ ही वहीं पर संचालित होता था। उस समय यहाँ आईनास 551 स्क्वाड्रन जो कि द हैवीलैंड वैम्पायर नामक विमानों का संचालन का बेस (केंद्र) हुआ करता था और हॉकर सी हॉक व ब्रेगुएत एलिज़ जैसे विमानों के प्रशिक्षण का केंद्र भी था ।
दिसम्बर १९६१ में भारत में गोवा के विलय के बाद आइएनएस हंसा को डैबोलिम में स्थानान्तरित कर दिया गया। 
1983 में जब भारतीय नौसेना ने बीएई सी हैरियर विमानों को अपने बेडे में शामिल करना शुरु किया तो 2016 में उनके सेवानिवृति तक सनिकों को उसका प्रशिक्षण डैबोलिम में देती थी। 
अब इस नौसेना केंद्र पर मिग 29 के दो सीटों वाले प्रशिक्षु विमानों मिग-29केयूबी  का बेड़ा रहता है। आईएनएस विक्रमादित्य के साथ निशुल्क मिले १२ मिग २९के विमानों के साथ यह विमान भी नौसेना में शामिल किये गये थे।

इकाईयाँ
2,000 से ज्यादा सैनिक और 1,000 नागरिक आइनएस हंसा पर रहते हैं। यहाँ नौसेना के 8 भारतीय नौसैनिक वायु स्क्वाड्रनों () का हेडक्वार्टर है।

इन्हें भी देखें
 भारतीय नौसेना 
 भारतीय नौसेना के स्टेशन
 भारतीय नौसेना का इतिहास
 भारतीय नौसेना की पनडुब्बियों की सूची

सन्दर्भ

हंसा
श्रेणी:गोआ में स्थित भवन और ढाँचे
आई॰ एन॰जी वैश्य बैंक लि॰
  निजी 
  १९३०, भारत.
  भारत
  शैलेन्द्र भण्डारी, प्रबंध निदेशक एवं सीईओ के आर राममूर्ति, गैर-कार्यपालक अंशकालिक अध्यक्ष
  वित्तीय वाणिज्यिक बैंक
  
  ..
आई। एन.जी वैश्य बैंक लि.''', (कन्नड़: ..   , अंग्रेज़ी:   ) एक भारतीय खुदरा बैंक था। यह आई। एन.जी समूह के वैश्य बैंक में ४४ अंश लेने के उपरांत अक्टूबर २००२ को अस्तित्त्व में आया था।

1 अप्रैल 2015 से इसका विलय कोटक महिंद्रा बैंक में हो गया। :....?25410  
 
 इतिहास 
वैश्य बैंक की स्थापना १९३० में बंगलुरु में हुई थी। १९४८ में यह अनुसूचित बैंक बना। ७ अक्टूबर २००२ को आई. एन.जी समूह ने बैंक में ४४ अंश ले लिया। बैक की भारत पर्यन्त ४७० से अधिक शाखाएं थीं। इसका मुख्यालय बंगलुरु में स्थित है। बैंक ने २००१ में जीवन बीमा का व्यापार आरंभ किया था। 1 अप्रैल 2015 से इसका विलय कोटक महिंद्रा बैंक में हो गया।

 बाहरी कड़ियाँ 
  समूह
  वैश्य इतिहास
  लाईफ़, भारत
  निवेश प्रबंधन

 इन्हें भी देखें 

सन्दर्भ

श्रेणी:भारतीय बैंक
श्रेणी:बंबई स्टॉक एक्स्चेंज में सूचित कंपनियां
श्रेणी:१९३० में स्थापित बैंक
आईएफके गोटेबोर्ग, गोटेबोर्ग में आधारित एक स्वीडिश पेशेवर फुटबॉल क्लब है। क्लब 1904 में स्थापित किया गया था,, . 47., . 9., . 10., . 1113. उसके बाद से क्लब 18 राष्ट्रीय चैम्पियनशिप खिताब, छह राष्ट्रीय कप खिताब और दो के यूईएफए कप जीते है।, . 50.

आईएफके गोटेबोर्ग, माल्मो एफएफ के साथ मिलकर यकीनन स्वीडन में सबसे सफल क्लब है और उत्तरी यूरोप में सबसे सफल क्लबों में से एक है, यह एक यूरोपीय प्रतियोगिता को जीत ने वाली केवल स्कैंडिनेवियाई टीम है। आईएफके गोटेबोर्ग ने 1982 और 1987 में यूईएफए कप जीता है। वे वर्तमान में उच्चतम स्वीडिश लीग, अल्ल्स्वेन्स्कन में खेलते हैं। वे 1977 के बाद से लगातार स्वीडन में शीर्ष स्तरीय फुटबॉल लीग में खेलते है, जो वर्तमान में स्वीडन में किसी भी क्लब के सबसे लंबे समय तक शीर्ष स्तरीय लीग कार्यकाल है।

आईएफके गोटेबोर्ग, देश भर में व्यापक समर्थन के साथ स्वीडन में सबसे लोकप्रिय फुटबॉल क्लबों में से एक है। 1910 में, टीम पहली बार नीले और सफेद धारीदार जर्सी में खेली थी, उसके बाद से यह उनकी परंपरागत घरेलू शर्ट की गई।, . 19. 2009 के सत्र की शुरुआत के बाद से, वे नव निर्मित गम्ला उल्लेवि स्टेडियम में अपने घरेलू मैच खेलते हैं।

 सन्दर्भ 

 बाहरी कड़ियाँ 
 आधिकारिक वेबसाइट

श्रेणी:स्वीडन के फुटबॉल क्लब
श्रेणी:फुटबॉल क्लब